Adonis
Vide etiam paginam fere homonymam: 2101 Adonis. Adonis (-is sive -idis) fuit deus Graecus e mythologia Orientis introductus, Aphroditae vel Veneris amasius, cuius mortem et resurrectionem feriis annuis Adoniis celebrabantur. Mulieres hortos Adonis conficiebant. Urbs Phoenicum Byblos Adonidi sacra dicebatur Nonnulla fragmenta e Sapphus carminibus veterrima testimonia cultus eius dei in Graecia habentur. In quibus etiam illa invocatio versu Adonio expressa legitur ὦ τὸν Ἄδωνιν. Praxilla poëtria hymnum in Adonim composuit e quo tres versus nobis servantur. Ammianus Marcellinus physicorum interpretationem referens mythum Adonis ad segetes in flore carptas referebat.